LG

תאגיד LG (באנגלית: LG Corporation; בקוריאנית: 법인) הוא קונצרן דרום-קוריאני רב-לאומי, הרביעי בגודלו בקוריאה הדרומית. החברה מייצרת מכשירי חשמל ביתיים, מוצרי אלקטרוניקה, סמארטפונים, טאבלטים וכימיקלים דרך מספר חברות-בנות הפועלות בכשמונים מדינות ברחבי העולם.

קונצרן LG מחזיק מיזמים משותפים עם פיליפס (לייצור מסכי LCD), היטאצ'י (ייצור התקני אחסון מגנטיים, אופטיים וצורבים למיניהם). ל-LG מפעלים ברחבי דרום מזרח אסיה, בין היתר בסין ובאינדונזיה.

חברת הבת LG אלקטרוניקה מייצרת טלפונים החכמים, שעונים חכמים, מחשבי לוח ומגוון רחב של מוצרי צריכה בהם ממוצרים לבנים לבית כמו מקררים, מכונות כביסה, מזגנים, טלוויזיות וכונני DVD למחשבים.

חברות בנות נוספות הן זנית אלקטרוניקה, LG Display, LG Uplus, LG Innotek, LG Chem, ו-LG Energy Solution.

היסטוריה
החברה נוסדה בשנת 1958 בשם "GoldStar" (על ידי החברה "Lak Hui Chemical Industrial Corp"). בשנת 1974 שם החברה "Lak Hui" השתנה ל-".Lucky Co". בשנת 1995 קוצר השם Lucky-GoldStar ל "LG" בלבד. המיתוג "Life's Good" הגיע מאוחר יותר.

מוצרים אחרים כמו חומרי ניקוי לשוק הקוריאני יוצרו תחת המותג Lucky, שהפך בקוריאה שם גנרי למשחת שיניים.

פעילות LG בישראל 
הנציגויות הרשמיות של LG בישראל המייצגות, מייבאות, מפיצות, משווקות, ונותנות שירות למוצרי LG בישראל הן: 

 קבוצת ח.י. - בתחומי האלקטרוניקה, טלוויזיות, מקרני קול, רמקולים ניידים, אזניות, מסכי מחשב, מוניטורים ומסכים מקצועיים. 
 ברימאג - בתחום המקררים, מכונות כביסה ומייבשי כביסה.

קישורים חיצוניים 

 

 היסטוריית החברה
 
 

ערכים שבהם תבנית בריטניקה אינה מתאימה
LG
חברות אלקטרוניקה דרום-קוריאניות
יצרני ציוד תקשורת
תאגידים רב-לאומיים
חברות דרום-קוריאניות
יצרני טלפונים חכמים
חברות משפחתיות לשעבר
חברות הנסחרות בבורסת קוריאה